Alustan sellest, et ütlen Star Trek Online. Just sellise nimega uus MMO-mäng on peagi (2. veebruaril) välja tulemas. Huvitav, missuguse vastukaja see Eesti mängurite seas saab? Ise ma seda mängu päris ootan, aga sellise mängu edukus sõltub kindlasti üksjagu Star Treki üldisest populaarsusest Eestis. Kui palju siin trekkie´sid leidub? Mulle on alati tundunud, et Eestis vastavaid subkultuure eriti ei ole. Et inimesed moodustavad üsna homogeense massi ja kui ongi paar-kolm põnevate huvidega inimest, nimetades neid hellitavalt nohikuteks, siis hoiavad nad varju, et coolidelt tüüpidelt peksa ei saaks.